wickkiey/tamil-wikipedia-chunked huggingface dataset:
# தமிழர் நெசவுக்கலை

## ஆடைகுறித்த பழந்தமிழ் சொல் வழக்குகள்

பரிபாடல், புறநானூறு, பெரும்பாணாற்றுப்படை போன்ற பைந்தமிழ் நூல்களில் ஆடைகுறித்த வழக்காறுகள் காணப்படுகின்றன. 'ஆவியன்ன அவிநூற்கலிங்கம்', 'நீலக்கச்சைப் பூராடை வெண்துகில்', 'இழை மணிவாரா ஒண்பூக்கலிங்கம்' என்பன அவற்றுள் சில. பாண்டி நாட்டில் நெய்யப்பெற்ற பட்டாடைகள் உரோம், கிரேக்கம், எகிப்து, அரேபியா, கடாரம், சாவகம் முதலிய நாடுகளின் மன்னர்தம் அரண்மனைகளை அலங்கரித்தன. இங்கிலாந்து அரசி எலிசபெத்தின் படுக்கை அறையினை பங்கயப் பட்டு எனப்படும் பட்டு அலங்கரித்தது.
பலவகைத் துணிகள் பண்டைத் தமிழ்நாட்டில் நெய்யப்பட்டமை, துகில் (ஆடை):  
1. கோசிகம்
1. பீதகம்
1. பச்சிலை
1. அரத்தம்
1. நுண்டுகில்
1. சுண்ணம்
1. வடகம்
1. பஞ்சு
1. இரட்ட
1. பாடகம்
1. கோங்கலர்
1. கோபம்
1. சித்திரக்கம்மி
1. குருதி
1. கரியல்
1. பேடகம்
1. பரியட்டக்காசு
1. வேதங்கம்
1. புங்கர்க்காழகம்
1. சில்லிகை
1. தூரியம்
1. பங்கம்
1. தத்தியம்
1. வண்ணடை
1. கவற்றுமடி
1. நூல் யாப்பு
1. திருக்கு
1. தேவாங்கு
1. பொன்னெழுத்து
1. குச்சரி
1. தேவகிரி
1. காத்தூலம்
1. இறஞ்சி
1. வெண்பொத்தி
1. செம்பொத்தி
1. பணிப்பொத்தி  
என 36 வகையென்று அடியார்க்கு நல்லார் கூறுகிறார்.  
அக்காலத்தில் பாலாடைக்கும் பஞ்சாடைக்கும் *ஆடை* என்னும் பொதுப்பெயர் வழங்கி வந்துள்ளது. இக்காலத்திற் சூழ்ச்சியப்பொறியால் நெய்யும் சிறந்த ஆடை வகைகள் போன்றே, அக்காலத்திற் கைத்தறியால் தமிழர் நெய்து வந்தனர் என்பதை அறியலாம்.
# தமிழர் நெசவுக்கலை

## நெசவு குறித்த தமிழ்ச் சொற்கள் மேலை ஆரிய மொழிகளில்

நெசவுபற்றிய சில தமிழ்ச்சொற்கள் சில மேலையாரிய மொழிகளில் வழங்குகின்றன.  
- பன்னல் = பருத்தி. = இலத்தீன். punnus, cotton,= இத்தாலி. panno, cloth.
- கொட்டை = பஞ்சு. == Ar. qutun, = இத்தாலி. cotone,= பிரெஞ்சு. coton, ஆங்கிலம் cotton. (கொட்டை நூற்றல் என்னும் வழக்கம் உண்டு. பருத்திக் காயினின்று கொட்டுவது கொட்டை.)
- வேட்டி = ஆடை. இலத்தீன். vestis, சமஸ்கிருதம். வஸ்த்ர, ஆங்கிலம். vesture.
(நீளமாக நெய்து வெட்டுவது வேட்டி. துணிப்பது துணி. “தடுக்கப் பழையவொரு வேட்டி யுண்டு” என்று பட்டினத்தார் கூறுவதால் அறியலாம்.)  
- சேலை = (சீலை) நீண்ட அல்லது அகன்ற துணி. A.S. segel, ஆங்கிலம். sail.
- தச்சு = இலத்தீன். texo, ஆங்கிலம். texture, anything woven.
(தை + சு = தைச்சு - தச்சு. தச்சு = தைப்பு. தச்சு என்னும் பெயர் சரியானபடி நெசவுக்குரியதேனும், தற்போது மரவேலைக்கு வழங்கிவருகின்றது,)
# தமிழர் நெசவுக்கலை

## பட்டு நெசவு

பருத்தியும் பட்டும் ஆடைக்கான அடிப்படை மூலப்பொருட்களாகும். தமிழகத்தின் பாரம்பரிய உடைகளில் முக்கியமானது பட்டுச்சேலைகள். திருமணம், புதுமனைப் புகுதல் போன்ற நிகழ்ச்சிகளின் போது, பட்டுச் சேலைகள் உடுத்துவதை பெண்கள் பெருமையாகக் கருதுகின்றனர். உலக அளவில் பட்டின் தாயகமாகச் சீனா கருதப்படுகிறது. கிறிஸ்து பிறப்பதற்கு முன்பு, ஏறக்குறைய 3000 மூன்றாயிரம் ஆண்டுகளாகச் சீனர்கள் பட்டு ஆடைகளை நெய்து, உடுத்தி வருகின்றனர். அவர்களுக்கு இணையாக, தொல் பழங்காலத்திலேயே தமிழர்கள் பட்டுத்துணிகளை நெய்வதுடன், உரோமாபுரி உள்ளிட்ட உலகின் பல நாடுகளுக்குப் பட்டு ஏற்றுமதியும் செய்து வந்தனர் என்பதற்குச் சான்று ஆவணங்கள் உள்ளன.  
அந்நாள்களில் பட்டு கிடைத்தற்கரிய, பொருளாக, மிகவும் விலை உயர்ந்த பொருளாக இருந்தது. எனவே, தெய்வ வழிபாட்டுக்கும், மன்னர்களின் குடும்பத்தினருமே பட்டை பயன்படுத்தி வந்தனர். இன்றைக்கும், வளமான வாழ்க்கைக்கு அடையாளமாகப் பட்டு ஆடைகள் திகழ்கின்றன. மங்கல நிகழ்ச்சிகளிலும், திருவிழாக்களிலும் பட்டு முதன்மை பெறுகிறது.  
இந்தியாவில் தமிழகம், ஆந்திரா, கர்நாடகம் ஆகிய மாநிலங்கள், பட்டு நெசவில் முன்னிலை பெற்று உள்ளன. அண்மைக்காலமாக, இந்தியாவில் தயாரிக்கப்படும் பட்டை மேலை நாட்டின் விரும்பி வாங்குகின்றனர். அந்த அளவுக்கு இந்தியத் தொழினுட்பம் வளர்ந்து உள்ளது. இந்தியாவில் மட்டும்தான் மல்பரி, முகா, டாசர், ஏரி ஆகிய நான்கு வகையான பட்டுகள் தயாரிக்கப்படுகிறது. இதில் மல்பரி பட்டு 87 விழுக்காடு தயாரிக்கப்படுகிறது.  
பட்டுச் சேலை தயாரிப்பிற்கு முக்கியமானது, 'கோறா' என அழைக்கப்படும், பட்டு நூல் மற்றும் தூய சரிகை. தங்கம், வெள்ளி ஆகியவற்றை பயன்படுத்தி சரிகை தயாரிக்கப்படுகிறது.
# தமிழர் நெசவுக்கலை

## நெசவு நடைபெறும் இடங்கள்

தமிழகத்தில், காஞ்சிபுரம், திருவண்ணாமலை, தஞ்சாவூர், சேலம்,கோவை, திருநெல்வேலி, கடலூர் மாவட்டங்களில், பட்டுச் சேலைகள் உற்பத்தி செய்யப்படுகின்றன. மாநிலம் முழுவதும், 88 பட்டுக் கூட்டுறவுச் சங்கங்கள் உள்ளன. இவற்றில் 43 ஆயிரத்து 741 பேர், உறுப்பினர்களாக உள்ளனர். இச்சங்கங்களில், 2009 -10ம் ஆண்டு, 176 கோடியே 49 லட்சம் ரூபாய் மதிப்புள்ள பட்டுச் சேலைகள் உற்பத்தி செய்யப்பட்டன. இதுதவிர, இலட்சக்கணக்கான தனியார் நெசவாளர்கள் உள்ளனர். இவர்களில் சிலர், தங்கள் வீடுகளில் சொந்தமாக தறி வைத்து, நெசவு செய்கின்றனர். சிலர், பட்டுச் சேலை உற்பத்தியாளர்களிடம் பணிபுரிகின்றனர்.  
நாமக்கல் மாவட்டத்தில் உள்ள **களங்காணி** கிராமத்தில் கைத்தறி கோர்வை ரகம் வேட்டி நெசவு செய்யப்படுகின்றன.  
காஞ்சிபுரம் மற்றும் ஆரணி நெசவுத்தொழிலுக்கும் மிகவும் புகழ் பெற்றது. இங்கு தயாரிக்கப்படும் காஞ்சி மற்றும் ஆரணி பட்டுப் புடவைகள் மிகவும் சிறப்புப் பெயர் பெற்றவை. பாரம்பரியமாகப் பட்டுப்புடைவைகளை நெய்யும் நெசவாளிகள் இங்கு வாழ்கிறார்கள்.  
தஞ்சை மாவட்டத்தில் பட்டு நெசவு தாராசுரம், திருப்புவனம், அம்மாப்பேட்டை, முதலிய இடங்களில் பெருமளவு செய்யப்படுகிறது. பட்டு உற்பத்தியில் குடந்தைதான் முன் நிற்கிறது. ஆண்டுக்கு ரூ.150 கோடி மதிப்புடைய 7.5 இலட்சம் பட்டுப்புடவைகள் இங்கு உற்பத்தி செய்யப்படுகின்றன. இங்கு இதன் மூலம் 25,000 தொழிலாளர்கள் பயனடைந்து வருகின்றனர். சுமார் 7.5 லட்சம் பேர் இதில் ஈடுபட்டுள்ளனர். ஒரு பக்க விளிம்பு என்பதே குடந்தை பட்டின் தனித்தன்மை.  
திருப்புவனத்தில் நெசவாளர்கள் கணிசமாக வசிக்கின்ற காரணத்தால் பட்டு நெசவுத் தொழில் சிறப்புற்று விளங்குகிறது. பல கூட்டுறவுச் சங்கங்கள் அமைத்து அரசு பட்டுச்சேலைகளை உற்பத்தி செய்து சங்கத்தின் மூலமே விற்பனை செய்தும் வருகிறது. இங்கு உள்ள திகோ சில்க்ஸ் என்றழைக்கப்படும் திருபுவனம் பட்டு நெசவாளர் கூட்டுறவு சங்கம் தான் இந்தியாவிலேயே அதிக விற்பனை செய்யும் கூட்டுறவு சங்கமாகும். .  
திண்டுக்கல் மாவட்டம் சின்னாளப்பட்டியில் நெய்யப்படும் சின்னாளபட்டி சேலைகள் புகழ் மிக்கவை. தமிழ்நாடு மட்டுமல்லாமல் இந்தியா முழுவதும் இந்தச் சேலைகளுக்கு நல்ல வரவேற்பு இருந்தது. வெளிநாடுகளுக்கு கூட ஏற்றுமதி செய்யப்பட்டது. ஆறு கெஜம், எட்டு கெஜம் என்று பல அளவுகளில், கண்ணைக் கவரும் வேலைப்பாடுகளில் தயாரிக்கப்பட்ட செயற்கைப் பட்டுச் சேலைகளை பெண்கள் மிகவும் விரும்பி அணிந்து வந்தனர். இங்கு நெய்யப்படும் சுங்குடிச் சேலைகளும் புகழ்பெற்றவை.
# தமிழர் நெசவுக்கலை

## நெசவாளர்கள்( தொழிலில் ஈடுபடுவோர்)

பல தலை முறைகளாகத் தொடரும் இந்தக் கைவினைக் கலைத் தொழில் முன்னாட்களில் தமிழ் பேசும் செங்குந்த கைக்கோள முதலியார், சௌராஷ்ட்ரர்கள் மற்றும் தெலுங்கு பத்ம சாலியர்களால் மேற்கொள்ளப்பட்டு கால ஓட்டத்தால் இன்று பல இனத்தவர்களும் பங்கு கொள்ளும் நிலையினை எட்டியுள்ளது. தமிழகக் கிராமங்களில் குடிசைத் தொழிலாக நடைபெறும் இக்கலையில் ஆண்களோடு பெண்களும் ஈடுபடுகின்றனர். புடவை ஒன்றினை நெய்து முடிக்க மூவரின் உழைப்பு தேவைப்படுகிறது.  
நெசவுத் தொழில் செய்வோர் இல்லங்களில், நெசவுத் தொழிலை ஆணும் பெண்ணும் ஒன்று சேர்ந்து ஒருவருக்கொருவர் உதவியுடன் செய்வார்கள், பண்டைய காலம் தொட்டு உள்ள இதனை,  
என்று செங்குந்தர் துகில்விடு தூது நூலில் பரமானந்த நாவலர் எடுத்துக் கூறுகிறார்.
# தமிழர் நெசவுக்கலை

## தறிகள்

நெசவுத் தொழில் ஏறக்குறைய ஒரு குடிசைத் தொழில்போல நடைபெறுகிறது. நெசவாளர்கள் தங்கள் வீடுகளிலோ அல்லது ஒட்டு மொத்தமாகக் கூட்டுறவு நிறுவனத்திலோ தறிகளை நிறுவி நெசவு செய்தல் நடைமுறையில் உள்ளது. தறிகள் கைத்தறிகளாகவோ விசைத்தறிகளாகவோ அமைக்கப்படுகின்றன. எளிமையான கட்டுத்தறி முதல் நிலைத்த தரைக் கட்டுத்தறிவரை பல வகைகள் உள்ளன. நெசவுத் தறி பல்வேறு கூறுகளைக் கொண்டிருக்கும். அவை:
- நூல் அடை
- அச்சு
- தறிப்பலகை
- நாடா
- கைப்பலகை
- சுங்கு
- தோணை
- நடுகல்
- சுத்துக்கட்டு
- தார்க்கட்டை
- சல்லடை
- முட்டாத்திரி
- பருவட்டம்
- ராட்டினம்
- சப்பூரி
- ஊடு
- பட்டுக்கட்டை
- வடிவமைப்பு அட்டை
இவைபோன்ற இன்னும் பல உட்கூறுகள் இருக்கும். தரையில் பள்ளம் தோண்டி அமர்ந்தபடி அதனுள் கால்களை விட்டுக்கொள்ளும் இடத்திற்கு 'தோணை' என்று பெயர்.
# தமிழர் நெசவுக்கலை

## நெசவுத்தொழில் பணிகள்

தோயும் பணி]]
ஒன்றன்பின் ஒன்றாக நெசவுக்கான பணிகள் அமைகின்றன.
- சாயம் போடுதல்
- பாவு சரிசெய்தல்
- இழைச் சிக்கெடுத்தல்
- கஞ்சி போடுதல்
- தெம்பேற்றுதல்
- மழைக்காலமாயின் அணல் காட்டுதல்
- தறியேற்றுதல்
- சரிகை வடிவமைப்புச் செய்தல் (புடவை,வேட்டி)
- நெய்தல்
- மடித்தல்
- விற்பனை செய்தல்
என இம்முறைகள் அமையும்.
# தமிழர் நெசவுக்கலை

## வேலைப்பாடுகள்

வேட்டிகள் வண்ண விளிம்புகள் அல்லது சரிகை விளிம்புகள் கொண்டு தயாரிக்கப்படுகின்றன. புடவைகளில் உருவங்கள், கிளிகள், மாம்பழம், பூக்கள், மயில், அன்னப்பறவை, கோபுரம், ஓவியங்கள், பெயர்கள் முதலியன சேர்த்து நெய்தல் வழக்கம். காலச் சூழலுக்கு ஏற்ப கணினி வடிவமைப்பு நுட்பங்களையும், கற்கள் பதித்தல், சிகினா வேலைப்பாடுகள் போன்றவற்றையும் கடைப்பிடிக்கின்றனர்.
# தமிழர் நெசவுக்கலை

## வணிகம்

தமிழகத்தில் தயாரிக்கப்படும் பட்டு மற்றும் கைத்தறி ஆடைகள் அமெரிக்கா, இங்கிலாந்து, சிங்கப்பூர், பிரான்சு, கனடா, மலேசியா முதலிய நாடுகளுக்கு ஏற்றுமதி ஆகின்றன.
# தமிழர் நெசவுக்கலை

## தற்கால நிலை

இத்தகைய பெருமைக்குரிய பட்டு நெசவுத் தொழில் கச்சாப் பொருட்களின் விலை ஏற்றத்தாலும், மூலப் பொருட்களின் தட்டுப்பாட்டாலும், இணையதள வணிகச் சூதாட்டங்களாலும், கடுமையான நெருக்கடிக்கு உள்ளாகி, மூச்சுத் திணறிக் கொண்டு இருக்கிறது. பங்குச்சந்தை வணிகர்கள், பட்டு மூலப்பொருட்களைப் பதுக்கி, கொள்ளை இலாபத்துக்கு விற்கிற நிலைமை ஏற்பட்டு உள்ளது. பட்டுச் சேலை தயாரிப்பிற்கு பயன்படுத்தப்படும் சரிகை விலை, வரலாறு காணாத அளவிற்கு உயர்ந்துள்ளதால், பட்டுச் சேலை உற்பத்தியில் கடும் தொய்வு ஏற்பட்டுள்ளது. நெசவாளர்கள் கூட்டுறவுச் சங்கங்களிலும், விற்பனை பாதிக்கப்பட்டுள்ளதால், வேலையின்றி தவிக்கும்நிலை ஏற்பட்டுள்ளது.
# பட்டம்

விண்ணில் காற்றின் விசையால் உந்தப்பட்டு மேலே பறக்கும் பொருளே **பட்டம்** ஆகும். பொதுவாக இயந்திரத்தின் துணையின்றி காற்றின் விசையை மட்டும் கொண்டு பறக்கும் பொருட்களையே பட்டம் என்பர். காற்று பட்டத்தின் கீழிருந்து கூடிய விசையுடன் உந்தும்பொழுது பட்டம் மேலெழுகின்றது.
# பட்டம்

## சிறுவர் விளையாட்டு

சிறுவர்கள் தமக்கு வேண்டிய பட்டங்களைத் தாமே செய்துகொள்வர்.  
கடுதாசி (காகிதத்தாள்) விரிந்திருக்கும்படி சீவங்குச்சிகளை வளைத்து ஒட்டிப் பட்டம் செய்யப்படும்.  
அதற்கு வால் என்று மெலிதாகக் கிழித்த துணி ஒன்றை ஒரு முனையில் கட்டுவர். வால் இல்லாத பட்டமும் உண்டு.  
அதன் எதிர்முனையில் பறக்கவிடும் நூல் கட்டப்படும்.  
பட்டத்தைத் தூக்கிக் காற்றடிக்கும் காலத்தில் காற்றில் பறக்க விடுவர்.  
காற்று விசையால் உந்தப்பட்டுப் பட்டம் மேலே பறக்கும்.  
பட்டம் கட்டிய நூலைச் சுண்டி பட்டத்தை அங்குமிங்கும் அலையவிட்டு வேடிக்கை பார்த்து மகிழ்வர்.
இக்காலத்தில் வண்ணவண்ணப் பட்டங்கள் விற்பனைக்குக் கிடைக்கின்றன.
# பட்டம்

## போட்டி விளையாட்டு

இக்காலத்தில் பட்டம் விடும் உலகத் திருநாளே நடைபெறுகிறது. இந்தியாவில் குசராத் மாநிலத்தில் உள்ள ஆமதாபாத் நகரில் ஆண்டுதோறும் பொங்கல் நாள் (மகர சங்கராந்தி) அன்று (சனவரி 14 அல்லது 15) இந்த உலகத் திருவிழா நடைபெருகிறது. பெரியவர்கள் இதில் கலந்துகொள்கின்றனர்.
# வார்ப்புரு:நாட்டுப்புற பாடல் வகைகள்

| <>நாட்டுப்புற
பாடல் வகைகள்</> |  |
| --- | --- |
| <><b>தமிழ் நாட்டார் பாடல்கள்</b></> |  |
| <>தாலாட்டுப் பாடல்</> |  |
| <>கும்மிப் பாடல்</> |  |
| <>சோபனப் பாடல்</> |  |
| <>நலங்குப் பாடல்</> |  |
| <>வாழ்த்துப் பாடல்</> |  |
| <>ஒப்பாரிப் பாடல்</> |  |
| <>விளையாட்டுப் பாடல்</> |  |
| <>நையாண்டிப் பாடல்</> |  |
| <>கதைப்பாடல்</> |  |
| <>காதல் பாடல்</> |  |
| <>தொழிற்பாடல்</> |  |
| <>மீனவர் பாடல்</> |  |
| <>நெற்குத்திப் பாடல்</> |  |
| <>ஏற்றப் பாடல்</> |  |
| <>நடவுப் பாடல்</> |  |
| <>[ தொகு]</> | } |
# வார்ப்புரு:Image source

## :}க்கு காப்புரிமை நிலை தெரிவிக்கப்படவில்லை

<small>
**:}**ஐ பதிவேற்றம் செய்ததற்கு நன்றிகள். இருப்பினும் இந்த கோப்பை இயற்றிவரை குறித்த தகுந்த காப்புரிமை வார்ப்புரு காணப்படவில்லை. எனவே தற்காலிகமாக தங்கள் படிமங்கள் நியானமான பயன்பாட்டின் கீழ் இடப்பட்டுள்ளன. தாங்கள் தகுந்த [[:
</small>
# ஒண்டுராசு

**ஒந்துராசு** (*Honduras*, (; ), அதிகாரபூர்வமாக **ஒந்துராசு குடியரசு** (*Republic of Honduras*), என்பது நடு அமெரிக்காவில் உள்ள ஒரு குடியரசு நாடாகும். இது சில வேளைகளில் பிரித்தானிய ஒந்துராசிடம் இருந்து வேறுபடுத்துவதற்காக **எசுப்பானிய ஒந்துராசு** எனவும் அழைக்கப்பட்டது இதன் எல்லைகளாக மேற்கே குவாத்தமாலா, தென்மேற்கே எல் சால்வடோர், தென்கிழக்கே நிக்கராகுவா, தெற்கே பொன்சேகா வளைகுடாவில் பசிபிக் பெருங்கடல், வடக்கே ஒண்டுராசு வளைகுடாவில் கரிபியக் கடல் ஆகியன அமைந்துள்ளன.  
ஒந்துராசு பதினாறாம் நூற்றாண்டில் எசுப்பானியரின் குடியேற்றம் ஆரம்பமாவதற்கு முன்னர் குறிப்பாக மாயா போன்ற பல முக்கிய இடையமெரிக்கப் பண்பாடுகளைக் கொண்டிருந்த நாடாகும். எசுப்பானியர்கள் இங்கு உரோமைக் கத்தோலிக்கத்தை அறிமுகப்படுத்தியதில் இருந்து, இது பெரும்பான்மையாக எசுப்பானிய மொழி பேசும் நாடாக உள்ளது. அத்துடன் பழங்குடியினரின் கலாசாரங்களுடன் கலந்த பல பண்பாடுகள் வழக்கிலுள்ளன. ஒண்டுராசு 1821 இல் விடுதலை பெற்று, குடியரசான போதிலும், மேற்கு அரைக்கோளத்தில் மிகவும் வறிய நிலையில் உள்ள நாடுகளில் ஒன்றாக உள்ளது. ஒண்டுராசு உலகின் மிக அதிகமான மனிதக்கொலைகள் நடக்கும் நாடுகளில் முன்னிலையில் உள்ளது.  
ஒந்துராசு 112,492&nbsp;கிமீ<sup>2</sup> பரப்பளவைக் கொண்டது. இதன் மக்கள்தொகை 8 மில்லியனுக்கும் அதிகமானதாகும். இங்கு கனிமம், காப்பி, வெப்பமண்டலப் பழவகைகள், கரும்பு உட்படப் பல இயற்கை வளங்கள் நிறைந்துள்ளன. அத்துடன் இங்கு துணித் தொழிற்சாலைகள் பன்னாட்டு வணிகத்தில் ஈடுபட்டுள்ளன.
# 1747

**1747** (**MDCCLVII**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.
# 1747

## நிகழ்வுகள்

- ஜனவரி 31 - பால்வினை நோய்களுக்கான முதலாவது மருத்துவ நிலையம் லண்டனில் லொக் மருத்துவமனையில் நிறுவப்பட்டது.
- ஜூன் 9 - மொமொசோனோ ஜப்பானின் மன்னனாக முடிசூடினான்.
- அக்டோபர் 1- அஹ்மத் ஷா துரானி ஆப்கானித்தானின் மன்னராக முடிசூடினார்.
# 1747

## தேதி அறியப்படாத நிகழ்வுகள்

- ஆப்கானிஸ்தானின் கண்டகார் நகரத்தை அஹ்மது ஷா டுரானி கைப்பறினான்.
- கண்டி மன்னன் ஸ்ரீ விஜய ராஜசிங்கன் இறக்க, ஸ்ரீ கீர்த்தி ஸ்ரீ ராஜசிங்கன் முடிசூடினான்.
# 1747

## இறப்புகள்

- ஜூன் 19 - நாதிர் ஷா, பாரசீகத் தலைவர் (பி. 1688)
# பரந்தன்

**பரந்தன்** கிளிநொச்சி மாவட்டத்தில் உள்ள ஓர் நகரம் ஆகும். இப்பகுதியில் உப்பளம் அமைந்துள்ளது. இப்பகுதியில் 1990(?) இற்கு முன்னதாக ஓர் இரசாயணத் தொழிற்சாலை ஒன்று இருந்து பின்னர் மூடப்பட்டுள்ளது. நீண்டகாலமாக இயங்கா நிலையில் இருக்கும் இவ்விரசாயணத் தொழிற்சாலை உள்நாட்டு யுத்தத்தினால் பெரிதும் சேதமடைந்துள்ளது. பழங்காலத்தில் இவ்வூர் பராந்தக சோழபுரம் என்றழைக்கப்பட்டது.
# மாங்குளம்

**மாங்குளம்** (Mankulam) என்பது இலங்கை, யாழ்ப்பாண நெடுஞ்சாலையில் (A-9 நெடுஞ்சாலை) வவுனியாவிற்கும் கிளிநொச்சிக்கும் இடையில் அமைந்துள்ள ஒரு ஊராகும். இந்த ஊர் முல்லைத்தீவு மாவட்டத்தில் உள்ளடக்கப்பட்டுள்ளது. ஊரின் நெடுஞ்சாலையை ஒட்டிய பகுதி "மாங்குளம் நகரம்" என அழைக்கப்படுகின்றது.  
"மாங்குளம்" எனும் பெயர், குளத்தின் பெயராகும். தமிழரின் பெயரிடல் முறைகளின் படி குளத்தின் பெயரே குளத்தின் அண்டிய ஊரின் பெயராகவும் வழங்கிவருவதன் அடிப்படையில், இந்த ஊரின் பெயர் "மாங்குளம்" என வழங்கப்படுகிறது. இந்த ஊர் வரலாற்று ரீதியாக தமிழர் வாழ்ந்த இடமாகும். 2009ம் ஆண்டின் பின்னர் இந்நிலை மாறிவருகிறது. சிங்கள குடியிருப்புகளும் தற்போது அங்கே தோன்றத்தொடங்கியுள்ளது.  
யாழ்ப்பாணத்தில் இருந்து சுமார் 60 மைல்கள் தொலைவிலும், கொழும்பில் இருந்து 180 மைல்கள் தொலைவிலும் உள்ள இது வன்னிப் பகுதியின் புவியியல் மையத்திற்கு அண்மையில் உள்ளதாலும், போதிய அளவு நிலம் உள்ளதாலும், வன்னியிலுள்ள பல நகரங்களுடனும், யாழ்ப்பாணக் குடாநாட்டுடனும், தென்னிலங்கையின் முக்கியமான நகரங்களுடனும் இலகுவான போக்குவரத்துக்கான கட்டமைப்பு வசதிகளைக் கொண்டிருப்பதாலும், வடமாகாணத்தின் முக்கிய நகரங்களில் ஒன்றாக உருவாகக்கூடிய வாய்ப்புகள் இவ்விடத்துக்கு உண்டு எனச் சிலர் கருதுகிறார்கள்.  
இருபதாம் நூற்றாண்டின் எண்பதுகளுக்குப் பின்னர் தீவிரமடைந்த இன முரண்பாடுகளின் காரணமாக இடம்பெற்ற உள்நாட்டுப் போர்களினால் மிகவும் பாதிப்படைந்த இடங்களுள் இதுவும் ஒன்று.  
இப்பகுதியில் நீர்ப்பாசனத் திணைக்களத்தின் விடுதி அமைந்துள்ளது. கல்வி நடவடிக்கைகளுக்காக மாங்குளம் மகாவித்தியாலயம் அமைந்துள்ளது. உள்நாட்டுப் போரினால் பெரிதும் சேதமான மாங்குளம் மகாவித்தியாலயம் நிக்கோட் திட்டத்தின் மூலம் மீளமைப்புச் செய்யப்பட்டுள்ளது.
# 1740கள்

**1740கள்** என்றழைக்கப்படும் பத்தாண்டு காலம் 1740ஆம் ஆண்டு துவங்கி 1749-இல் முடிவடைந்தது.
# 1740கள்

## நிகழ்வுகள்

- இரண்டாம் பிரெடெரிக் புரூசியாவின் மன்னனாக முடிசூடினான்.
- புரூசியாவின் இரண்டாம் பிரெடெரிக் ஆஸ்திரியாவின் சிலேசியாவை தாக்கினான்.
- யாழ்ப்பாணத்தில் புதிய தோம்புகள் எழுதப்பட்டன.
- ஜேக்கப் டி ஜொங் என்பவன் யாழ்ப்பாணத்தின் தளபதியாக நியமிக்கப்பட்டான் (1748).
- இந்தியாவின் முதன் சுதந்திரப் போராட்டக் காலம் 1740: இந்தியாவின் முதன் சுதந்திரப் போராட்டத்திற்கு வித்திட்டவர்கள் இருவர் பூலித்தேவன் மற்றும் ஒண்டிவீரனும் 1740 முதல் 1755 இடைபட்ட காலத்தில் நவப்பு சகோதரனும் கிலக்கிந்தியத்தரும் வரி வசுல் செய்ய பாளையத்துக்கு அனுப்பபடுகின்றது. அவ்வராக அன்னியரை எதிர்க்கும் முதல் இந்தியர்கள் ஆவர்.
# 1740கள்

## உலகத் தலைவர்கள்

- பிரான்ஸ் மன்னன் பதினைந்தாம் லூயி (1715-1774)
- புரூசியாவின் இரண்டாம் பிரெடெரிக் (1740-1786)
# 1740கள்

## உலகத் தலைவர்கள்

### ஸ்பெயின்

- ஐந்தாம் பிலிப், (1700-1746)
- ஆறாம் பேர்டினண்ட், (1746-1759)
# 1740கள்

## உலகத் தலைவர்கள்

### முகலாயப் பேரரசு

- முகமது ஷா (1720-1748)
- அகமது ஷா பகதூர் (1748-1754)
# நாவற்குழி

**நாவற்குழி** (*Navatkuli*) என்பது இலங்கையின் வடக்கே யாழ்ப்பாண மாவட்டத்தில் உள்ள ஓர் ஊராகும். தெற்கே இருந்து யாழ்ப்பாண நகருக்குச் செல்கையில் உள்ள ஒரு பிரசித்தி பெற்ற நுழைவுப் பாலமும் இக்கிராமத்திலேயே உள்ளது. சிவபூமி திருவாசக அரண்மனை, சிவபூமி யாழ்ப்பாண அருங்காட்சியகம் என்பவையும் இக்கிராமத்திற்குப் புகழ் சேர்க்கும் அடையாளங்களாக உள்ளன.  
நாவற்குழி தென்மராட்சி பிரதேச செயலாளர் பிரிவில் பின்வரும் மூன்று கிராமச் சேவையாளர் பிரிவுகளைக் கொண்டுள்ளன: நாவற்குழி மேற்கு, நாவற்குழி கிழக்கு, கைதடி நாவற்குழி.
# நாவற்குழி

## மக்கள்தொகை

2007 இல் மக்கள் தொகை: நாவற்குழி மேற்கில் 1,362 (652 ஆண்கள், 710 பெண்கள்); நாவற்குழி கிழக்கில் 1,060 (484 ஆண்கள், 576 பெண்கள்), கைதடி நாவற்குழியில் 810 (398 ஆண்கள், 412 பெண்கள்). நாவற்குழி கிழக்கு மற்றும் கைதடி நாவற்குழியின் முழு மக்கள்தொகையும், நாவற்குழி மேற்கில் 216 பேரைத் தவிர மற்ற அனைவரும், இலங்கை உள்நாட்டுப் போர் காரணமாக அந்த நேரத்தில் இடம்பெயர்ந்தனர்.  
சாவங்கோட்டை என்றும் பெயர் பெற்றுள்ள இச்சந்தியில் யாழ்ப்பாணம் செல்லும் வீதி, கண்டி வீதி, கேரதீவு வீதி, புகையிரத வீதி ஆகிய நான்கு சாலைகள் சந்திக்கின்றன.  
தொடருந்து நிலையத்திற்குத் தென்பகுதியில் வீட்டுத்திட்டம் மூலம் கட்டப்பட்ட பெருந்தொகையான வீடுகளைக் காணமுடியும். இவ்வீட்டுத்திட்டத்தின் மேற்கு, தெற்கு எல்லைகளாக உப்பளங்கழியும் கிழக்கெல்லையாகச் செம்பாட்டுத் தோட்டவெளியும் வடக்கே புகையிரதப் பாதையும் அமைந்துள்ளது. மேற்கெல்லையாக உப்பளங்கழிக்கு மேலாகப் புகையிரதப் பகுதியினரால் இரும்புப்பாலம் ஒன்று புகையிரதப்பாதை அமைக்கப்பட்ட ஆரம்ப நாள்களில் இருந்து காணப்படுகின்றது. இந்த இடத்தை "ஆனைவிழுந்தான் பாழி " எனக் கூறுவர்.
# நாவற்குழி

## வணக்கத் தலங்கள்

- சித்தி விநாயகர் ஆலயம்
- நாவற்குழி சித்திர வேலாயுதர் கோவில்
- வேலம்பிராய்கண்ணகை அம்மன் ஆலயம்
- நாவற்குழி புனித அந்தோனியார் தேவாலயம்
# நாவற்குழி

## ஆளுமைகள்

- சி. ஜே. எலியேசர், கணிதப் பேராசிரியர்
- கவிஞர் அம்பி
- நாவற்குழியூர் நடராசன், எழுத்தாளர், வானொலி ஒலிபரப்பாளர்
- சுப்பிரமணியம் வேலுப்பிள்ளை, எழுத்தாளர்
# நாவற்குழி

## பாடசாலைகள்

- நாவற்குழி மகா வித்தியாலயம்
# கொழும்புத்துறை

**கொழும்புத்துறை** யாழ்ப்பாணத்தில் இருந்து ஏறத்தாழ 3 கிலோமீட்டர் தொலைவில் உள்ள ஓர் கிராமம் ஆகும். இக்கிராமத்தில் உள்ளவர்கள் மீன்பிடி, வேளாண்மை மற்றும் தேங்காய்ப் பொச்சுமட்டையை கடற்கரையில் ஊறவிட்டுக் கயிறு மற்றும் தும்புத்தடிகளையும் செய்து வருகின்றனர். இப்பகுதியில் முன்னர் வீதிகள் விருத்தியாக முன்னர் யாழ்ப்பாணத்துக்கான பொருட்கள் கப்பல் மூலம் கொழும்பில் இருந்து இறங்குவதால் கொழும்புத்துறை என்ற காரணப் பெயரைப் பெற்றது. அரியாலை இதன் அயற்கிராமம் ஆகும்.  
இவ்வூரிலே தான் சிவயோக சுவாமிகள் வாழ்ந்தவர். அவர் இவ்வூரிலே ஒரு ஆசிரமம் ஒன்று கட்டி வைத்துள்ளார். அத்துடன் அவரது நினைவில் ஒரு சமாதிக்கோவிலும் உள்ளது.
# கொழும்புத்துறை

## ஆலயங்கள்

- சந்திரசேகரப் பிள்ளையார் கோவில்
- கொழும்புத்துறை மேற்கு இலந்தைக்குளம் பிள்ளையார் கோயில்
- கொழும்புத்துறை கிழக்கு முத்துமாரி அம்மன் கோயில்
- கொழும்புத்துறை செபமாலை அன்னை ஆலயம்
- கொழும்புத்துறை புனித சூசையப்பர் ஆலயம்
# குருமண்காடு

**குருமண்காடு** வவுனியா நகரத்தில் இருந்து வவுனியா மன்னார் ஏ30 வீதியில் ஏறத்தாழ 1 கிலோமீட்டர் தொலைவில் உள்ள நகரம் ஆகும். ஆரம்பத்தில் ஒரு சிறிய கிராமமாக இருந்த இப்பகுதியானது உள்ளூர் யுத்தத்தினால் இடம்பெயர்ந்தவர்களால் ஒரு நகரமாக மாறியது. இப்பகுதியில் பிரபலமான குருமண்காடு காளிகோயில் அமைந்துள்ளது. வவுனியாவில் உள்ள பெரும்பாலான ஐக்கிய நாடுகளின் அலுவலகங்கள் இப்பகுதியிலே அமைந்துள்ளன. இப்பகுதியிலேயே யாழ் பல்கலைக் கழக வவுனியா வளாகத்தின் விஞ்ஞான பீடம் அமைந்துள்ளது.
# யால்ட்டா மாநாடு

மூன்று முக்கிய தலைவர்கள்: வின்ஸ்டன் சேர்ச்சில், பிராங்கிளின் ரூஸ்வெல்ட், ஜோசப் ஸ்டாலின் (அமர்ந்திருப்பவர்கள்)]]
**யால்ட்டா மாநாடு** (*Yalta Conference*), என்பது இரண்டாம் உலகப் போரின் போது ஐக்கிய இராச்சியம், ஐக்கிய அமெரிக்கா, சோவியத் ஒன்றியம் ஆகியவற்றின் தலைவர்களுக்கிடையே பெப்ரவரி 4, 1945 முதல் பெப்ரவரி 11, 1945 வரையில் நடந்த உச்சி மாநாடு ஆகும். இது **கிறைமியா மாநாடு** (*Crimea Conference*) அல்லது **ஆர்கோனோ மாநாடு** (*Argonaut Conference*) எனவும் அழைக்கப்பட்டது.
# யால்ட்டா மாநாடு

## மாநாட்டில் பங்குபற்றிய தலைவர்கள்

- பிராங்கிளின் ரூஸ்வெல்ட் (ஐக்கிய அமெரிக்கா)
- வின்ஸ்டன் சேர்ச்சில் (ஐக்கிய இராச்சியம்)
- ஜோசப் ஸ்டாலின் (சோவியத் ஒன்றியம்)
# யால்ட்டா மாநாடு

## மாநாடு

மாநாடு பெப்ரவரி 4, 1945 இல் சோவியத் ஒன்றியத்தின் உக்ரேனில் கிறைமியா குடியரசில் யால்ட்டா என்ற நகரில் நேச நாடுகளின் மூன்று முக்கிய தலைவர்களுக்கிடையில் துவங்கியது. இது இரண்டாம் உலகப் போர்க் காலத்தில் நடந்த இரண்டாவது உச்சி மாநாடாகும். முதலாவது டெஹ்ரான் மாநாடு 1943 இல் நடந்தது. மூன்றாவது பொட்ஸ்டாம் மாநாடு ஜெர்மனியில் நடந்தது. மூன்றாம் மாநாட்டில் காலஞ்சென்ற பிராங்கிளின் ரூஸ்வெல்ட்க்குப் பதிலாக ஹரி ட்ரூமன் கலந்து கொண்டார்.
# யால்ட்டா மாநாடு

## முக்கிய தீர்மானங்கள்

- நாசி ஜெர்மனியின் நிபந்தனையற்ற சரண் முக்கிய தீர்மானமாக எடுக்கப்பட்டது. போரின் முடிவுக்குப் பின்னர் ஜெர்மனி மூன்று கைப்பற்றப்பட்ட பிரதேசங்களாகப் பிரிக்கப்பட்டு பேர்லின் நகரம் மூன்று பிரதேசங்களுக்கும் பகிர்ந்தளிப்பது.
- பிரிக்கப்பட்ட ஜேர்மனி மற்றும் ஆஸ்திரியாவில் பிரான்சுக்கும் ஒரு பகுதி கொடுக்கப்படலாம் என ஸ்டாலின் ஒப்புக்கொண்டார்.
- ஜேர்மனிய இராணுவமற்ற மற்றும் நாசிகளற்ற நாடாக ஆக்குவது.
- ஜேர்மனியின் போர்க்கால செப்பனிடல் கட்டாயத் தொழில் மூலம் அமுல் படுத்துவதில்லை.
- போலந்து பற்றியும் விவாதிக்கப்பட்டது. அக்காலத்தில் போலந்து செம்படையினால் முற்றாக ஆக்கிரமிக்கப்பட்டிருந்தமையினால் போலந்தின் கம்யூனிச அரசை திருத்தியமைப்பதென்று முடிவெடுக்கப்பட்டது.
- ஐநாவில் ஸ்டாலின் இணைவாதற்கு ஸ்டாலினின் ஒப்புதல் வாங்கப்பட்டது. ஐந்து நிரந்தர உறுப்பு நாடுகளுக்கு வீட்டோ அதிகாரம் கொடுக்கப்படும் எனவும் தீர்மானிக்கப்பட்டது.
- ஜெர்மனியைத் தோற்கடித்த பின்னர் 90 நாட்களில் ஜப்பானுக்கு எதிராகப் போரில் இறங்க ஸ்டாலின் ஒப்புக் கொண்டார்.
- ஜேர்மனியின் பிரிப்பு பற்றி ஆராய்வதற்காக குழு ஒன்று அமைப்பது. பிரிக்கப்படவிருக்கும் ஜெர்மனியின் எல்லைகளுக்கு சில உதாரணங்கள் கீழே காட்டப்பட்டுள்ளன:
# தீபங்கர புத்தர்

**தீபங்கரர்**(சமஸ்கிருதம் மற்றும் பாளி **, "தீபத்தை ஏந்தியவர்"; சீனம் (பின்யின் Rándēng Fo); திபெ. *mi slob*; மங் *Jula-yin Jokiyaγči*, *Dibangkara*, நேபால் பாசா: दिपंखा *Dipankha*) பல லட்சம் ஆண்டுகளுக்கு முன்பு வாழ்ந்ததாக கருதப்படும் கௌதம புத்தருக்கு முற்பட்ட புத்தர் ஆவார்.  
பாளி சூத்திரங்களின் படி, எண்ணற்ற புத்தர்கள் அவதரித்துள்ளனர், அவர்களை அனைவரையும் **ஆயிரம் புத்தர்கள்** என கூட்டுபெயர் கொண்டு அழைப்பதுண்டு. ஒவ்வொரு காலகட்டத்துக்கும் ஒரு புத்தர் அவதரிக்கின்றனர். சில பௌத்த சம்பிரதாயங்களின் படி, **தீபங்கர** புத்தர், சாக்கியமுனி புத்தரான கௌதமர் அவதரிப்பதுக்கு முன்பு இப்பூமியில் தோன்றியவர்.
# தீபங்கர புத்தர்

## சித்தரிப்பு

தீபங்கரர் பொதுவாக அமர்ந்த நிலையில் சித்தரிக்கப்படுகிறார். எனினும் நின்ற கோலத்தில் இவருடைய சித்தரிப்பு சீனா மற்றும் தாய்லாந்தில் காணப்படுகிறது. இவரது கரத்தில் அபய முத்திரை காணப்படுகிறது. மிக அரிதாக இவர் தனியாக காணப்படுகிறார். ஆஃப்கானிஸ்தானின் தாலிபன் அரசு தக்ர்த்த பாமியான் புத்தர் சிலைகளும் ஒன்று இவரை குறித்தாக கருதப்படுகிறது. இவரது சிலைகள் சீனாவில் காணப்படுகின்றன.  
பொதுவாக ஜாவாவில் இவர், மஞ்சுஸ்ரீ மற்றும் வஜ்ரபாணி ஆகிய இரண்டு போதுசத்துவர்களுடன் காணப்படுகிறார். ஸ்ரீ லங்காவில் இவர் அவலோகிதேஷ்வரர் மற்றும் வஜ்ரபாணி உடன் இருக்கிறார். இவரை கௌதம புத்தர் மற்றும் மைத்திரேயருடனும் எப்போதாவது சித்தரிப்பர்
# தீபங்கர புத்தர்

## குறி சொல்லுதல்

இவரை குறித்த கீழ்க்கண்ட கதை வழங்கப்பெற்கிற்து.  
கௌதம புத்தர், தன்னுடைய முற்பிறவிகளில் ஒன்றில் தீபங்கரரை சந்திக்கிறார். அப்போது அவரிடம் தீபங்கரர், கௌதமர் ஒரு காலத்தில் புத்தர் ஆவார் என தெரிவிக்கிறார். மேலும் கௌதமர் மிகச்சிறந்த ஆசானாக திகழ்வாரென்று, அரசன் சுத்தோதனுக்கும் அரசி மாயா தேவிக்கும் பிறப்பார் என்றும் குறி கூறுகிறார்.  
இந்த கதை ஜாதக கதைகளில் குறிப்பிடப்பட்டுள்ளனர். கௌதம புத்தர், தன்னுடைய முற்பிறவிகள் குறித்த சொன்னதன் தொகுப்பே இந்த ஜாதக கதைகள். தீபங்கரரின் காலத்தில் கௌதமர் ஒரு மிகப்பெரிய செல்வந்தராக இருந்தார். பிறகு துறவியாகும் பொருட்டு, அனைத்து செல்வங்களையும் தானம் செய்து விடுகிறார். துறவியான பின்னர் தீபங்கர புத்தரை சந்திக்கும் போது இந்த முன்னறிவிப்பை பெறுகிறார்.
# தீபங்கர புத்தர்

## வழிபாடு

பதினேழாம் நூற்றாண்டு வாக்கில், தீபங்கரரின் வழிபாடு, நேபாள புத்த சமூகத்தினரேடே பரவலாக காணப்படத்துவங்கியது. இவர்கள் தீபங்கரரை வணிகர்களின் பாதுகாவலராகவும், தானத்துடன் தொடர்புடையவராகவும் கருதுகின்றனர்.  
மேலும் இவர் மாலுமிகளின் பாதுகாவலராகவும் கருதப்பட்டு, இவரது சிலைகளை கரைகளின் ஓரமாக கப்பல்களை காத்து வழி நடத்தும் பொருட்டு சில நேரங்களில் நிறுவப்படுகிறது.
# தீபங்கர புத்தர்

## இவற்றையும் காண்க

- 28 புத்தர்கள்
# யமன் (இந்து மதம்)

**யமன்** அல்லது **எமன்** இந்து மதத்தில் இறப்பின் தெய்வம் ஆவார். இவர் எமன் என்றும் அழைக்கப்படுகிறார். இவர் குறித்த தகவல்கள் வேதங்களில் காணப்படுகின்றன. இவர் சூரியனின் மகன். சனீஸ்வரனின் அண்ணன். யமன் இந்தோ-இரானிய புராணக்கதைகளை ஒட்டி எழுந்த ஒரு தெய்வம் ஆவார். வேதத்தின்படி, யமன் பூமியில் இறந்த முதல் மனிதர் ஆவார். தன்னுடைய அளவற்ற புண்ணியத்தின் காரணமாக இவர் இறப்பின் பின் உயிர்கள் கொண்டு செல்வதாகச் சொல்லப்படும் உலகத்துக்கு அதிபதியாக நியமிக்கப்பட்டார்.  
யமனுக்குச் சித்திரகுப்தர் உதவி செய்கிறார். இவரே மனிதர்களின் பாவ புண்ணியக் கணக்கைச் சரி பார்த்து அவற்றைக் குறித்துக் கொண்டு, அந்தத் தகவல்களை யமனுக்குத் தெரிவிக்கிறார். இந்தக் கணக்கின்படியே, மனிதர்களை நரகத்துக்கு அனுப்புவதா அல்லது சொர்க்கத்துக்கு அனுப்புவதா என முடிவெடுக்கப்படுகிறது. யமனைத் தர்மத்தின் தலைவனாகக் கருதி, இவரை *யம தர்ம ராஜா* எனவும் அழைப்பதுண்டு. தேவர்களுள் மிகவும் மதிநுட்பம் வாய்ந்தவராக யமன் கருதப்படுகிறார்
# யமன் (இந்து மதம்)

## குணவியல்புகள்

யமன் ஒரு திக்பாலர் மற்றும் ஓர் ஆதித்யர் ஆவார். ஓவியங்களின் இவர் பச்சை அல்லது சிவப்புத் தோலுடன், எருமையை வாகனமாகக் கொண்டவராகச் சித்திரிக்கப்படுகிறார். தன்னுடைய இடக்கரத்தில் பாசக்கயிற்றை வைத்துள்ளார், அதன் மூலம் மனிதர்களின் ஆன்மாவை உடலில் இருந்து பிரிக்கிறார். இவர் சூரிய தேவனின் மகன் ஆவார். இவரின் சகோதரி யமி அல்லது யமுனா ஆவார். இவர் தெற்குத் திசையின் காவலர் ஆவார். ரிக் வேதத்தின் பத்தாம் பாகத்தில் 10,14,135 சுலோகங்கள் இவரை நோக்கி உள்ளன.  
யமன் தர்மத்தின் தலைவர் ஆவார். கதா உநிடத்தில் யமன் மிகச்சிறந்த ஆசிரியராகச் சித்திரிக்கப்படுகிறார். இவர் யுதிஷ்டிரரின் தந்தையும் ஆவார். கருட புராணத்தில் அவ்வபோது யமன் குறிப்பிடப்படுகிறார். இவரின் மனைவி சியாமளா தேவி என்றும் உள்ளது.
# யமன் (இந்து மதம்)

## சிவன் மற்றும் திருமாலுக்கு கீழ்ப்படிதல்

யமன் சிவன் மற்றும் திருமாலுக்குக் கீழ்ப்படிந்தவராகப் புராணங்களில் குறிப்பிடப்படுகிறார். மார்க்கண்டேயரின் உயிரைப் பறிக்க வந்த எமனைச் சிவன் அழிக்க முற்பட்டுள்ளார். அதே போல், பாவங்கள் பல செய்திருப்பினும், இறக்கும் தருவாயில் தன்னையும் அறியாமல் **நாராயணா** என அழைத்த அஜமிலனுக்குத் திருமால் யமதூதர்களிடமிருந்து அவனைக் காப்பாற்றி மோட்சத்தை அருள்கிறார்.
# யமன் (இந்து மதம்)

## எமனின் வேறு பெயர்கள்

- தருமன்
- தருமதேவன்
- ஏமராஜன் (ஏமம் என்றால் எருமைமாடு எனப் பொருளாகும்)
- காலதேவன்
# யமன் (இந்து மதம்)

## மகாபாரதத்தில்

மகாபாரதத்தில், விதுரர் மற்றும் பாண்டவர்களின் அண்ணன் தருமர் இருவரும் தர்மதேவதையின் உருவாகக் கூறப்படுகின்றனர்.
# யமன் (இந்து மதம்)

## கோயில்கள்

### தமிழ்நாடு

தமிழ் நாட்டின் பல்வேறு சைவ, வைணவ தளங்களில் யமனுக்கு என்று சன்னதிகள் இருந்தாலும். யமனுக்கு என்று தனிக்கோயில் சில இடங்களில் மட்டுமே இருக்கின்றன அவற்றில் விருதுநகர் மாவட்டத்தில் சாத்தூருக்கு அடுத்ததாக ஏழாயிரம்பண்ணை என்கிற கிராமத்திலும், கோவை அருகே வெள்ளலூர் என்கிற கிராமத்திலும், திருச்சி அருகே திருப்பைஞ்ஞீலி என்கிற இடத்திலும் இருக்கின்ற கோவில்கள் சிறப்புப் பெற்றவை ஆகும். இந்தக் கோவில்கள் அனைத்திலும் யமதர்ம ராஜாவிற்கு எமகண்ட நேரத்தில் பூஜைகள் செய்யப்படுகின்றன. குறிப்பாக ஏழாயிரம்பண்ணையில் எமதர்மன் தனது வாகனமான எருமையின் மீது வீற்றிருக்கிறார்.
- தஞ்சாவூர் மாவட்டம் பட்டுக்கோட்டை அருகே திருச்சிற்றம்பலம் எனும் கிராமத்தில் எமனுக்குத் தனிக்கோயில் உள்ளது. இந்தக் கோயிலின் கருவறையில் எருமை வாகனத்தில் இருக்கிறார். மேற்கு திசையில் இந்தக் கருவறை அமைந்துள்ளது. மூலவரான எமதர்மன் கீழ்வலக்கையில் தீச்சுடர், கீழ்இடக்கையில் ஓலைச்சுவடிகளும் வைத்துக் கொண்டுள்ளார். மேல்வலக்கையில் சூலாயுதம், மேல்இடக்கையில் கதையுடன் உள்ளார்.
- ஸ்ரீவாஞ்சியம் வாஞ்சிநாதர் கோயிலில் எமதர்மராஜனுக்குத் தனிச்சந்நிதி உள்ளது. இவர் வாஞ்சிநாதருக்கு எமதர்மராஜன் வாகனமாக உள்ளார். இத்தலத்தில் எமனை வழிபட்டபின்பே மற்ற தெய்வங்களை வழிபடுகின்றனர்.
- கோயம்புத்தூர் மாநகரில் சித்ரகுப்த எமதர்மராஜன் கோயில் உள்ளது. இக்கோயில் சிங்காநல்லூர் வெள்ளலூர் பாதையில் உள்ளது. கருவறையில் எமதர்மன் எருமையின் மீது அமர்ந்திருக்கிறார். இவருக்கு அருகே சித்ரகுப்தன் நின்று கொண்டிருக்கிறார்.
- திருப்பைஞ்ஞீலி ஞீலிவனேஸ்வரர் கோயிலில் எமதர்மன் சந்நிதி அமைந்துள்ளது. இந்த சன்னதி பத்தடி ஆழத்தில் அமைந்துள்ளது. எமன் சிவபெருமானின் காலடியில் குழந்தை வடிவில் உள்ளார்.
- புதுச்சேரி மாநிலம் பிரத்தியங்கிரா கோயிலில் எமதர்மனுக்குச் சன்னதி உள்ளது. இச்சன்னதி வடதிசையில் நோக்கி அமைந்துள்ளது. இவர் எருமை வாகனத்தில் அமர்ந்திருக்கிறார். கைகளில் சூலாயுதமும், கதையும் உள்ளது. இச்சன்னதியில் எமதர்மன் யோக நிலையில் உள்ளார்.
- கன்னியாகுமரி மாவட்டத்தில் அநேகமாகப் பல கிராம கோவில்களில் காலசுவாமி என வணங்கப்படுகிறார்
# யமன்

**யமன்** (*Yama*) ( தேவநாகரி : यम) அல்லது **யமராஜா** (यमराज), மரணம், தர்மம், தெற்கு திசை மற்றும் பாதாள உலகம் ஆகியவற்றின் தெய்வமாகும். இந்து மற்றும் பௌத்த புராணங்களில் பிரதானமாக இடம்பெற்றுள்ள இவர் இருக்கு வேத இந்து தெய்வங்களின் ஆரம்ப அடுக்குக்கு சொந்தமாவார். சமசுகிருதத்தில், இவரது பெயரை "இரட்டை" என்று பொருள் கொள்ளலாம். இவர் கலாசு மற்றும் முன்னர் நூரிஸ்தானி மக்களால் வணங்கப்பட்ட ஒரு முக்கியமான தெய்வமாவார். இது பண்டைய இந்து மதத்தில் இவரது முக்கியத்துவத்தைக் குறிக்கிறது. இவர் நரகத்தின் அதிபதியாகவும் இறப்பவர்களுக்கு தீர்ப்பு அளிப்பவராகவும் இருக்கின்றார். பௌத்தர்கள் வணங்கும் யமனும் இந்து மதத்தில் வணங்கப்படும் யமனும் ஒரே தேவர்களாக இருப்பினும் இருவருக்குமான புராணக்கதைகள், கடமைகள், குணங்கள் ஆகியவற்றில் குறிப்பிடத்தக்க வேறுபாடுகள் உள்ளன. பௌத்தம் பரவிய அனைத்து இடங்களிலும் இவருடைய வழிபாடு காணப்படுகின்றது.  
இந்து சமயத்தில், சூரியக் கடவுளான சூரியனுக்கும் விசுவகர்மனின் மகள் சந்தியாவிற்கும் மகனாகச் சித்தரிக்கப்படுகிறார். மேலும், வைவஸ்வதமனு மற்றும் அவரது மூத்த சகோதரி யமியின் சகோதரரும் ஆவார் என்று கிழக்கத்திய ஆய்வாளர் எரேஸ் ஏமன் வில்சன் குறிப்பிடுகிறார். வேதங்களின்படி, யமன் இறந்த முதல் மனிதர் என்று கூறப்படுகிறது. முன்னுரிமையின் அடிப்படையில், இவர் உலகை விட்டு பிரிந்தவர்களின் ஆட்சியாளரானார். மேலும் "பித்ருக்களின் இறைவன்" என்றும் அழைக்கப்படுகிறார்.  
தேரவாத பௌத்தத்தின் பாலி நியதியில் குறிப்பிடப்படும் யமன், கிழக்கு ஆசியா, தென்கிழக்கு ஆசியா மற்றும் இலங்கையில் பௌத்த புராணங்களில் பல்வேறு ஒலிபெயர்ப்புகளின் கீழ் தர்மபாலராக குறிப்பிடப்படுகிறார். மற்றபடி "தர்மராஜா" என்றும் அழைக்கப்படுகிறார்.
# யமன்

## படைப்பாளியாக யமனை வழிபடுதல்

வடமேற்கு இந்திய துணைக்கண்டத்தில் சுவாத் மாவட்டத்தில் சித்ரால் பகுதியில் 'சித்ராலி' மற்றும் கலாசு மொழியை பேசி வருகிறார்கள். இப்பகுதியில் தற்போது நடைமுறையில் உள்ள பண்டைய இந்து மதத்தில் கூட, சில தெய்வங்கள் ஒரு சமூகம்/பழங்குடி அல்லது மற்றொன்றில் மதிக்கப்படுகின்றன என்பது குறிப்பிடத்தக்கது. காம்விரியில் இம்ரோ என்று அழைக்கப்படும் பண்டைய இந்து கடவுளான யமராஜா மட்டுமே படைப்பாளராக உலகளவில் போற்றப்படுகிறார். பண்டைய பகுதியானது கில்கிட்-பால்டிஸ்தான், காஷ்மீர் மற்றும் நூரிஸ்தான் ஆகிய அருகிலுள்ள பகுதிகளுடன் வரலாற்று மற்றும் கலாச்சார தொடர்புகளைக் கொண்டிருந்தது. சிறீவத்ச/சுவஸ்து பகுதி சிறீவத்சவா குலத்தின் பிறப்பிடமாகவும் கூறப்படுகிறது.
# யமன்

## இந்து சமயம்

யமன், மரணம் மற்றும் நீதியின் இந்துக் கடவுளாகக் கருதப்படுகிறார். மேலும் இவரது வசிப்பிடமான நரக உலகத்தில்]] சட்டத்தை வழங்குவதற்கும் பாவிகள் தண்டிக்கப்படுவதற்கும் பொறுப்பானவர். பாந்தியனில் உள்ள பழமையான தெய்வங்களில் இவரும் ஒருவர். இவரது ஆரம்பகால தோற்றங்கள் சில இருக்கு வேதத்தில் காணப்படுகின்றன. அங்கிருந்து, இராமாயணம், மகாபாரதம், புராணங்களை உள்ளடக்கிய இந்து மதத்தின் மிக முக்கியமான சில நூல்களில் இவர் ஒரு குறிப்பிடத்தக்க தெய்வமாக இருந்து வருகிறார்.  
தெற்கு திசையின் பாதுகாவலராக நியமிக்கப்பட்ட லோகபாலர்களில் (திசைகளின் பாதுகாவலர்) யமனும் ஒருவர். யமன் நான்கு கைகள், நீண்டுகொண்டிருக்கும் கோரைப் பற்கள் மற்றும் கோபமான வெளிப்பாட்டுடன் புயல் மேகங்களின் நிறம் ஆகியவற்றைக் கொண்டவர் என்று விவரிக்கப்படுகிறது. சுடர் மாலையால் சூழப்பட்ட; சிவப்பு, மஞ்சள் அல்லது நீல நிற ஆடைகளை அணிந்து கொண்டிருப்பார். பாவம் செய்தவர்களின் ஆன்மாக்களைப் பிடிக்க நீர் எருமையின் மீது ஏறி வாள், கயிறு மற்றும் சூலாயுதம் ஆகியவற்றைப் பிடித்துக் கொண்டு வருவார் என்றும் விவரிக்கப்படுகிறார். புராணங்கள் இவரை யமியின் இரட்டை சகோதரர் என்றும், வாழ்க்கையுடன் தொடர்புடைய நதி தெய்வம் என்றும், சூரியக் கடவுள் சூரியன் மற்றும் சந்தியாவின் மகன் என்றும் விவரிக்கிறது. யமுனாவைத் தவிர, இவருக்கு அஸ்வினிகள், சனி, சிரத்ததேவ மனு, வைவஸ்வதமனு, ரேவந்தா மற்றும் தபதி போன்ற பல உடன்பிறப்புகளும் உள்ளனர். பாண்டவர், சத்தியவான் சாவித்திரி மற்றும் முனிவர் மார்க்கண்டேயர் ஆகியோரின் கதைகளில் இவரது சில முக்கிய தோற்றங்கள் இடம் பெற்றுள்ளது. இவரது உதவியாளர் சித்திரகுப்தர், மரணத்துடன் தொடர்புடைய மற்றொரு தெய்வமாவார்.
# யமன்

## எமனின் வேறு பெயர்கள்

- தருமன்
- தருமதேவன்
- எமராஜன் (எமம் என்றால் எருமைமாடு என பொருளாகும்)
- காலதேவன்
# யமன்

## பௌத்தம்

பௌத்தத்தில், **யமன்** ( சமஸ்கிருதம் : यम) என்பது தர்மபாலராகவும், கோபம் கொண்ட கடவுள் அல்லது புத்தமதத்தின் அறிவொளி பெற்ற பாதுகாவலராகவும் கருதப்படுகிறது. இறந்தவர்களை விசாரித்து நரகம் அல்லது சொர்க்கம், மறுபிறப்பு ஆகிய நிலைகளில் நிறுத்துபவர் என்றும் பௌத்தத்தில் கருதப்படுகிறார்.  
இருப்பினும், பௌத்த யமன், இந்து தெய்வத்திலிருந்து வெவ்வேறு தொன்மங்களையும் வெவ்வேறு செயல்பாடுகளையும் உருவாக்கியுள்ளார். பாலி கானான் பௌத்த புராணங்களில், பெரியவர்கள், புனித ஆவிகள் அல்லது அவர்களின் பெற்றோரை தவறாக நடத்தியவர்களை யமன் அவர்கள் இறக்கும் போது அழைத்துச் செல்கிறார். மாறாக, புத்தகோசரின் மஜ்ஜிமா நிகாயா வர்ணனையில், யமன் ஒரு விமானபேட்டா - அவ்வப்போது துன்பம் கொண்ட ஒரு பிரேதம்- என விவரிக்கப்படுகிறார்.  
புத்த மதத்தின் மற்ற பகுதிகளில், யமனின் முக்கிய கடமை நரகத்தின் ( பாதாள உலகம்) சுத்திகரிப்பு அம்சங்களைக் கண்காணிப்பதாகும். மேலும் மறுபிறப்புடன் எந்தத் தொடர்பும் இல்லை. பல சீன மதங்களில் யமனின் பிரதிநிதித்துவத்தைப் போலவே பத்து நீதிமன்றங்கள் வழியாக செல்லும் ஆவிகளுக்கு இடையிலான உறவுகளைப் பராமரிப்பதே இவரது ஒரே நோக்கம்.  
சீனா, கொரியா, வியட்நாம், ஜப்பான், பூட்டான், மங்கோலியா, நேபாளம், தாய்லாந்து, இலங்கை, கம்போடியா, மியான்மர் மற்றும் லாவோஸ் உட்பட பௌத்தம் கடைப்பிடிக்கப்படும் ஒவ்வொரு நாட்டிலும் இவர் பரவலாகப் பரவி உள்ளார்.
# யமன்

## பௌத்தம்

### சீனா

சீன நூல்களில், யமன் நரகத்தில் இடைநிலைப் பதவிகளை மட்டுமே வகிக்கிறார். அங்கு இவர் இறந்தவரை மேற்பார்வையிடுபவராகவும், ஐந்தாவது நீதிமன்றத்தில் ஒரு மன்னராகவும் வைக்கப்படுகிறார். "யிமா" என்ற உச்சரிப்பு அவெஸ்தான் பேச்சுவழக்கில் தனித்தன்மை வாய்ந்தது; பழைய பாரசீகம் உட்பட பெரும்பாலான ஈரானிய பேச்சுவழக்குகளில், "யமா" என்று இருந்திருக்கும். அவெஸ்தாவில், யிமாவின் பாத்திரம் முதல் மனிதர்களில் ஒருவராகவும், மனிதர்களின் பெரிய மன்னனாகவும் வலியுறுத்தப்படுகிறது. காலப்போக்கில், *யமசைதா சிம்சித்த் அல்லது ஜம்ஷித் ஆக மாற்றப்பட்டது. இது உலகின் ஆரம்பகால ஷாக்களால் மிகப் பெரியதாகக் கொண்டாடப்பட்டது. சொராஷ்ட்ரியத்திலும், இந்து புராணங்களிலும் கூறப்படும் இரண்டு யமன்களும் நான்கு கண்கள் கொண்ட இரண்டு நாய்களின் உதவியுடன் நரகத்தை பாதுகாக்கின்றனர்.
# யமன்

## இதனையும் பார்க்கவும்

- ஏடிசு
- புளூட்டோ
- இலைமா
- ஒசிரிசு
# சிதம்பரபுரம்

வவுனியா மாவட்டத்தில் உள்ள **சிதம்பரபுரம்** இலங்கையில் மிகவும் நீண்டகாலமான நலன்புரிநிலையம் (அகதி முகாம்) உள்ள ஓர் இடம் ஆகும்.சிதம்பர புரத்தில் உள்ள நலன்புரி நிலையத்தை அகதிகளுக்கான ஐக்கிய நாடுகள் உயர்ஸ்தானியம் பராமரித்து வருகின்றது. புரிந்துணர்வு ஒப்பந்தம் நடைமுறையில் இருந்த காலத்தில் இந்நலன்புரி நிலையத்தை மூடுவதற்கு எடுக்கப்பட்ட முயற்சிகள் நலன்புரிநிலையத்தில் உள்ளோர்களின் இருப்பிடப் பிரதேசங்களில் உள்ள கண்ணிவெடிப்பிரச்சினை, அதியுயர் பாதுகாப்பு நிலையம் போன்ற பல பிரச்சினையால் கைகூடவில்லை. தவிர சிதம்பரபுர நலன்புரி நிலையத்தில் இருந்த ஒருவர் இலங்கை உயர்நீதிமன்றில் மனுத்தாக்கம் செய்ததினால் அப்போது இலங்கை இராணுவத்தினரால் நடைமுறைப்படுத்தப்பட்ட இராணுவ அனுமதிப்பத்திரம் (பாஸ்) நடைமுறை அடிப்படை மனித உரிமை மீறல் எனத் தீர்ப்பளிக்கப்பட்டு அந்நடைமுறை இரத்துச் செய்யப்பட்டது.
# இருபாலீர்ப்பு

ஆணுடனும் பெண்ணுடனும் உடலுறவு அல்லது காதல் அடிப்படையிலான ஈர்ப்பு இருப்பது **இருபாலீர்ப்பு** (*Bisexuality*) எனப்படும். அத்தகய உறவு கொள்பவர்கள் இருபாலீர்ப்பாளர்கள் ஆவர்.  
இருபாலீர்ப்பு என்பது ஆண்கள் மீதும் பெண்கள் மீதும் சமமான ஈர்ப்புள்ள நிலை என்று பொருள்படாது. ஒரு பால் மீது அதீக ஈர்ப்பு இருக்கலாம், அல்லது நாளடைவில் ஒரு பால் நபர்கள் மீது மட்டுமே ஈர்ப்பு ஏற்படும் நிலை உண்டாகலாம். இருப்பினும் இருபால் நபர்கள் மீதும் தொடர்ந்து ஈர்ப்பு கொள்ளும் இருபாலீர்ப்பாளர்களும் உண்டு.
# மீடியாவிக்கி:Sharedupload

<div></div>
| <big>இது விக்கிமீடியா **பொதுக்கோப்பகத்தில்** இருந்தான கோப்பாகும். அங்கே காணப்படும் **விளக்கப் பக்கத்தை** இங்கே கீழே காணலாம்.</big>
<>பொதுக்கோப்பகம் ஒரு கட்டற்ற கோப்புகளின் சேமிப்பகமாகும். நீங்களும் உதவலாம்.
</> | } |
| --- | --- |
# வல்வெட்டித்துறை

**வல்வெட்டித்துறை** (*Valvettithurai*) இலங்கையின் வடகிழக்குக் கரையில் யாழ்ப்பாண மாவட்டத்தில் அமைந்துள்ள நகரம். இது யாழ்ப்பாண நகரில் இருந்து வடக்கே 16 மைல் தூரத்திலும், கிழக்கே 9 மைல் தூரத்திலும், பருத்தித்துறையிலிருந்து மேற்கே 5 மைல் தூரத்திலும், தென்னிந்தியாவிலிருந்து தெற்கே கடல் மார்க்கமாக 30மைல் தூரத்திலுமுள்ள ஒரு துறைமுகப்பட்டினம். இதன் பரப்பு ஒன்றேமுக்கால் சதுரமைல்.  
இலங்கையின் வடபாகத்தின் கடற்கரையோரத்தில் கிழக்கே ஊறணியில் இருந்து மேற்கே ஊரிக்காடு வரையும் தெற்கே வல்வெட்டி, கம்பர்மலை கிராமங்களும் அடங்கப்பட்ட 250 ஏக்கர் விஸ்தீரணமுள்ளதாக இருந்த சிறிய பட்டினம் வல்வெட்டித்துறை. இன்று பழமை வாய்ந்த கந்தவனக்கடவை தொடக்கம் தொண்டமனாறு செல்வச்சந்நிதி ஈறாகவும் மூன்றரை மைல் நீளமும் அரை மைல் அகலமும் உள்ள வல்வெட்டித்துறை நகரசபையாக மிளிர்கின்றது. ஒவ்வொரு கிராமமும் தமக்கென்று பாரம்பரிய கலாச்சாரம், அரசியல், பண்பாடுகளை கொண்ட கதைகளை தாங்கியுள்ளது.  
இங்கு வசிப்பவர்கள் இலங்கைத் தமிழர்கள் ஆவர். பெரும்பாலும் இந்து, மற்றும் கத்தோலிக்க மதத்தையும் சேர்ந்தவர்கள். கமம், மீன்பிடித்தல், மற்றும் வணிகம் போன்ற துறைகளில் அதிக ஈடுபாடு கொண்டவர்கள். இங்குள்ளவர்கள் தமிழநாட்டின் கோடிக்கரை, வேதாரண்யம் போன்ற பகுதிகளுடன் கப்பற் தொடர்புகளை வைத்திருந்தபோதும் இப்போது நிலவும் சூழ்நிலைகளால் இத்தொடர்புகள் மிகவும் குறைந்துள்ளன. இங்கிருந்தே உள்ளூரில் தயாரிக்கப்பட்ட அன்னபூரணி என்ற பாய்க்கப்பல் 1933 ஆம் ஆண்டில் அத்திலாந்திக் பெருங்கடலைக் கடந்து அமெரிக்காவின் மசச்சூசெட்சை வந்தடைந்தது.  
தமிழீழ விடுதலைப் புலிகள், தமிழீழ விடுதலை இயக்கம் ஆகிய ஈழ இயக்கங்கள் இங்கேயே உருவாகின. பிரபலமான போராளித் தலைவர்கள் வேலுப்பிள்ளை பிரபாகரன், குட்டிமணி ஆகியோர் இங்கு பிறந்தவர்கள்.  
பிரபல கோயில்களான வல்வை வைத்தீஸ்வரன் ஆலயம், முத்துமாரி அம்மன் ஆலயம் என்பன இங்கு காணப்படுகின்றன.  
சாரண இயக்கத்தில் அகில இலங்கைவரை முதலாவது இடம் சென்ற யா/சிதம்பரக்கல்லூரி இங்கு உள்ளது.
# வல்வெட்டித்துறை

## திருவிழாக்கள்

இந்துத்துவத்தை மிகச் சிறப்பாகவும், இறுக்கமாகவும் கடைப்பிடிக்கும் வல்வையின் பெரிய ஆலயங்களில் ஒன்றான வல்வை ஸ்ரீ முத்துமாரியம்மன் கோவிலின் தீர்த்தத் திருவிழா அன்று நிகழும் ‘இந்திரவிழா’ இலங்கையில் மிகப் பிரசித்தமானதும் அதிக பொருட்செலவிலும் எடுக்கப்படும் ஒரு விழாவாகும்.
# வல்வெட்டித்துறை

## வல்வெட்டித்துறையின் மறக்க முடியாத நாட்கள்

- வல்வை நூலகப் படுகொலைகள், மே 12, 1985
- வல்வைப்படுகொலை ஆகத்து 2, 1989
- வல்வைப்புயல் - தொடர் குண்டுவீச்சுத்தாக்குதல் - சனவரி 1992
# வல்வெட்டித்துறை

## ஆலயங்கள்

இவை வருமாறு:
- வல்வெட்டித்துறை சிவன் கோவில்
- வல்வை முத்துமாரியம்மன் ஆலயம்
- நெடியகாடு திருச்சிற்றம்பலப் பிள்ளையார் ஆலயம் (நெடியகாட்டுப் பிள்ளையார் கோவில்)
- செல்வச் சந்நிதி - தொண்டைமானாறு செல்வச்சந்நிதி முருகன் ஆலயம்
- தீருவில் புட்டணிப் பிள்ளையார் ஆலயம் (புட்கரணிப் பிள்ளையார் கோயில்)
- வைகுந்தப் பிள்ளையார் கோயில்
- வல்வெட்டித்துறை உலகுடைய பிள்ளையார் ஆலயம்
- வல்வை மதவடி கப்பலுடையவர் தேவஸ்தானம் (கப்பலுடைய பிள்ளையார் கோயில்)
- வல்வெட்டித்துறை ஆதிகோவிலடி ஆதிவைரவர் ஆலயம்
- ரேவடி வைரவர் ஆலயம்
- கொத்தியால் வைரவர் ஆலயம்
- சடையாண்டி வைரவர் ஆலயம்
- மீனாட்சி அம்மன் கோயில்
- சுந்தரேசப் பெருமான் ஆலயம்
- நறுவிலடிப் பிள்ளையார் கோயில்
- தெணி வைரவர் ஆலயம்
- ஊரிக்காடு நெற்கொழு வைரவர் கோயில்
- தீருவில் வயலூர் முருகன் ஆலயம்
# வல்வெட்டித்துறை

## வரலாற்றுப் பெருமை மிக்க இடங்கள்

- வேலுப்பிள்ளை பிரபாகரன் இல்லம்
- சிதம்பராக் கல்லூரி
- தீருவில் ஞாபகார்த்த தூபி
- தொண்டைமானாறு மண்டபக்கிடங்கு
- தொண்டைமானாறு வெளிக்கள நிலையம்
- ஊரணி ஊற்று
- எம்.ஜி.ஆர் சதுக்கம்
- உதயசூரியன் கடற்கரை
# வல்வெட்டித்துறை

## வல்வெட்டித்துறையைச் சேர்ந்தவர்கள்

- வேலுப்பிள்ளை பிரபாகரன்
- ச.வைத்தியலிங்கம்பிள்ளை
- ஆழிக்குமரன் ஆனந்தன்
- குட்டிமணி - யோகச்சந்திரன்
- லெப்டினன்ட் சங்கர்
- கிட்டு (கேணல் கிட்டு)
- வல்வை ந. அனந்தராஜ்
- பாலசிங்கம் நடேசன்
- வினோத் (போராளி)
- கப்டன் சிதம்பரம்
- கு. கதிரைவேற்பிள்ளை
- ம. க. சிவாஜிலிங்கம்
- காந்தரூபன்
# 1819

**1819** (**MDCCCXIX**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.
# 1819

## நிகழ்வுகள்

- ஜனவரி 17 - சைமன் பொலிவார் கொலம்பியக் குடியரசை அறிவித்தார்.
- ஜனவரி 29 - ஸ்டாம்ஃபோர்ட் ராஃபில்ஸ் சிங்கப்பூரில் தரையிறங்கினார்.
- பெப்ரவரி 6 - ஜோகோரின் ஹுசெயின் ஷா மன்னருக்கும் ஸ்டாம்ஃபோர்ட் ராஃபில்சுக்கும் இடையில் சிங்கப்பூர் நகரில் பிரித்தானியக் கிழக்கிந்தியக் கம்பனியின் தளம் அமைக்க உடன்பாடு எட்டியது.
- பெப்ரவரி 22 - புளோரிடாவை ஸ்பெயின் ஐக்கிய அமெரிக்காவுக்குக் கொடுத்தது.
- ஜூன் 16 - குஜராத்தில் இடம்பெற்ற 8.0 ரிக்டர் அளவு நிலநடுக்கத்தில் 2000 பேர் மாண்டனர்.
- ஜூன் 26 - மிதிவண்டி கண்டுபிடிக்கப்பட்டது.
- ஆகஸ்ட் 16 - ஐக்கிய இராச்சியம், மான்செஸ்டர் நகரில் இடம்பெற்ற ஆர்ப்பாட்டத்தில் 11 பேர் கொல்லப்பட்டனார்.
# 1819

## தேதி அறியப்படாத நிகழ்வுகள்

- அமெரிக்கன் மிஷனைச் சேர்ந்த ஷூடர் என்ற மருத்துவர் யாழ்ப்பாணம் வந்து சேர்ந்து உள்ளூர் இளைஞர்கள் சிலருக்கு ஆங்கில மருத்துவப் பயிற்சி அளிக்க ஆரம்பித்தார்.
# 1827

**1827** (**MDCCCXXVII**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும்).
# 1827

## நிகழ்வுகள்

- ஏப்ரல் 29 - அல்ஜீரியாவின் ஆட்சியாளர் உசெயின் டெய் பிரான்சியத் தூதர் டெக்காலினாவை முகத்தில் அறைந்தார். இது பின்னர் போருக்கு இட்டுச் சென்று அல்ஜீரியா பிரான்சிய ஆட்சிக்குட்பட வழிவகுத்தது.
- அக்டோபர் 1 - இவான் பசுக்கேவிச் தலைமையில் உருசிய இராணுவம் ஆர்மேனியாவின் தலைநகர் யெரெவானைப் பிடித்தது.
# 1827

## நிகழ்வுகள்

### தேதிகள் அறியப்படாதவை

- லாவோஸ் சியாம் மீது போரை அறிவித்தது.
- ஓமின் விதி விளக்கப்பட்டது.
# 1827

## இறப்புகள்

- முத்துக்குமாருப் புலவர், அராலியைச் சேர்ந்த ஈழத்துப் புலவர்
- பெப்ரவரி 6 - சியாமா சாஸ்திரிகள், (பி. 1762)
- மார்ச் 26 - லுடுவிக் ஃவான் பேத்தோவன், ஜெர்மனிய மேற்கத்திய செவ்விசை இயற்றுநர் (பி. 1770)
# தும்பிக்கை

**தும்பிக்கை** என்பது யானையின் முன் பகுதி உடல் உறுப்பில் முகத்திலிருந்து நீண்டு வளர்ந்திருக்கும் மேல் உதடுடன் சேர்ந்த மூக்கும் ஆகும். இது மீள்விசைத் தன்மை கொண்டது. இவ்வுறுப்பு வேறு எந்த உயிரினங்கள் மற்றும் விலங்கினங்களுக்கு காணபடாத அதிசயமே யானைகளுக்கு மட்டுமே சிறப்பாகக் உள்ளது. தும்பிக்கையானது மொத்தம் 1,50,000 தசைநார்களால் உருவானது. சின்னஞ்சிறு குச்சி முதல் பெரிய மரம் வரை யானையால் தும்பிக்கை கொண்டு தூக்க முடியும். உண்கையில் மரக்கிளைகளை எட்டிப் பறிக்கவும் மரப்பட்டைகளை உரிக்கவும் உணவு உட்கொள்ளவும் நீர் அருந்தவும் யானைகள் தும்பிக்கையை முதன்மையாகப் பயன்படுத்துகின்றன.  
ஆப்பிரிக்க யானைக்கு பிறக்கும்போது அதன் தும்பிக்கையில் 87 சுருக்கங்கள் இருக்கும். அதுவே வளர்ந்த பிறகு 109 ஆக அதிகரிக்கும். அந்தச் சுருக்கங்கள் அதன் வலிமையின் அடையாளம் எனப்படுகிறது. ஆப்பிரிக்க யானைகளைவிட ஆசிய யானைகளின் தும்பிக்கையில் 1.5 மடங்கு அதிக சுருக்கங்களும், மடிப்புகளும் கொண்டிருக்கும். ஆப்பிரிக்க யானைக்கு தும்பிக்கையில் இரு விரல்களும் ஆசிய யானைக்கு தும்பிக்கையின் மேற்புறம் ஒரு விரலும் இருக்கும். தும்பிக்கை காயம்பட்டாலோ, துண்டிக்கப்பட்டாலோ யானையால் உயிர்வாழ இயலாது.
# தும்பிக்கை

## துணை நூற்பட்டியல்

-
# வேதிகா குமார்

**வேதிகா** தென்னிந்தியத் திரைப்பட நடிகையாவார்.வேதிகா 2005 ஆம் ஆண்டு வெளியான மதராசி திரைப்படத்தின் மூலம் தமிழ்த் திரைப்படத்துறைக்கு அறிமுகமானார். இத்திரைப்படம் தெலுங்கில் *சிவகாசி* என மொழி பெயர்க்கப்பட்டு வெளியிடப்பட்டது.
# வேதிகா குமார்

## திரைப்படங்கள்

| **ஆண்டு** | **திரைப்படம்** | **பாத்திரம்** | **சக-நடிகர்** | **மொழி** | **குறிப்பு** |
| --- | --- | --- | --- | --- | --- |
| 2005 | *மதராசி* | அர்ஜுன் | தமிழ் | சிவாகாசியாக தெலுங்கில் வெளியிடப்பட்டது. |  |
| 2007 | *முனி* | பிரியா | ராகாவா லோரன்ஸ் | தமிழ் | சாமாந்தரமாக தெலுங்கில் முனி என்ற பெயரிலேயே தயாரிக்கப்பட்டது. |
| 2008 | *காளை* | பிரிந்தா | சிலம்பரசன் | தமிழ் |  |
| 2008 | *சக்கரகட்டி* | சந்தானு பாக்யராஜ் | தமிழ் | } |  |
# வார்ப்புரு:Coor title d/doc

<includeonly></includeonly><noinclude></noinclude>  
This template places the coordinates in the upper- of the article, just below the horizontal rule running under the article's title.
# வார்ப்புரு:Coor title d/doc

## Usage

The template should be placed at the **bottom of the article** before the Categories and interwiki language links, so that other editors will always know where to find it. Furthermore, future implementations may treat it differently in different site themes, and placing it in a standard location will make this easier.  
Copy this blank version to use:  
<pre>  
</pre>  
Replace the first occurrence of *deg* with the degree of the North-South component of the coordinates, and the second occurrences with the same for the East-West component. *NS* and *EW* should each be replaced with one or the other of *N* or *S*, and *E* or *W*. The *optional* can be any <code>type:</code>, <code>region:</code>, or <code>scale:</code> parameters that are recognised by the map server (such as the popular <code>type:city</code> and <code>type:landmark</code> options. See for a comprehensive list).
# வார்ப்புரு:Main coordinates templates

<noinclude>
**Note:** This template is used to generate a see also list for certain coordinate templates.
---
<small>*Template begins here*</small>
</noinclude>
- Template:Coor URL
- Template:Coord
- Standard coordinates link
- Template:Coor d
- Template:Coor dm
- Template:Coor dms
- Displays coordinates near article title
- Template:Coor title d
- Template:Coor title dm
- Template:Coor title dms
- Standard coordinates link, and coordinates near article title
- Template:Coor at d
- Template:Coor at dm
- Template:Coor at dms
# கின்னரப்பெட்டி

**கின்னரப்பெட்டி (பியானோ)** (*piano*) என்பது வதிப்பலகையால் (Keyboard) வாசிக்கப்படும் ஓர் இசைக்கருவி. பெரிதாக மேற்கத்திய இசையில் தனித்து வசிப்பதற்கும், அறையிசையில் (Chamber music) வாசிப்பதற்கும், துணைக்கருவியாக (Accompaniment) வாசிப்பதற்குமே பயன்படுத்தப்படும் கின்னரப்பெட்டி, இசை அமைப்பதற்கும் ஒத்திகை பார்ப்பதற்கும் கூட மிக உதவியுள்ளதாக கருதப்படுகிறது. விலை உயர்ந்ததாகவும் கையடக்கமாக இல்லாத போதும், கின்னரப்பெட்டியின் அவதானமும் (versatility) வியாபகமும் (ubiquity) அதை இசைக்கருவிகளுள் மிகவும் அறியப்பட்ட ஒன்றாக உருவாக்கியுள்ளன.  
கின்னரப்பெட்டியின் வதிப்பலகையிலுள்ள ஒரு வதியை (Key) அழுத்துவது, பின்னப்படாத துணியால் (Felt) சுற்றப்பட்ட ஒரு சுத்தியலை உருக்கு (Steel) கம்பிகளின் மீது அடிக்கச்செய்கிறது. அந்த சுத்தியல்கள் மீண்டும் அதனதன் இடத்திற்கு வருவதன் மூலம் அந்த உருக்குக் கம்பிகளை தொடர்ந்து அதிர்வுறச்செய்கிறது. இந்த அதிர்வுகள் ஒரு பாலத்தின் வழியாக ஒலிப்பலகையின்(Soundboard) மீது செலுத்தப்படுகிறது. பின்பு, இந்த ஒலிப்பலகையின் மூலமாக ஒலி அலைகள் காற்றில் கலந்து ஒலியாக வெளிப்படுகிறது. அழுத்தப்பட்ட வதியிலிருந்து விரல் எடுக்கப்படும்பொழுது, கம்பிகளின் அதிர்வுகள் ஒரு ஒலிதடு கருவியால்(Damper) நிறுத்தப்படுகின்றன. கின்னரப்பெட்டி, சில வேளைகளில் எருக்கு வாத்தியக்கருவியாகவும்(Percussion instrument) நரம்பு வாத்தியக்கருவியாகவும்(String instrument/Chordophone) வகைப்படுத்தப்படுகின்றது. ஹார்ன்பாச்டல் சாக்சின் இசை வகைப்படுத்துதலின்படி இது நரம்பு வாத்தியக்கருவிகளுடன்(Chordophones) சேர்க்கப்பட்டுள்ளது.  
பொதுவாக ஒரு நவீன கின்னரப்பெட்டியில் 88 வதிகள் உள்ளன. கின்னரப்பெட்டியில் தனிநபர் இசை அல்லது குழு இசை வாசிக்கப்படுகிறது. கின்னரப்பெட்டியில் நடுப்புறத்தில் மேற்கொள்ளாக அமைந்த வதி "நடு C வதி" (Middle C Key) என அழைக்கப்படுகிறது. ஒரு பாடலின் இன்னிசை (melody) பொதுவாக நடு C யின் வலது வதிகளில் வாசிக்கப்படுகிறது. ஒரு பாடலின் ஒத்திசை (harmony) பொதுவாக நடு Cயின் இடது வதிகளில் வாசிக்கப்படுகிறது.  
கின்னரப்பெட்டி முதன் முதலில் இத்தாலியில் தோன்றியது. *Piano* என்கிற ஆங்கில சொல் இத்தாலிய மொழியிலிருந்து வந்தது. பியானோ என்பது பியானோபோர்டே(Pianoforte) என்பதன் சுருக்கமே. இன்றைய தினத்தில் இச்சொல் பெரிதாக பயன்படுத்தப்படுவதில்லை. இது, clavicembalo [அல்லது gravicembalo] col piano e forte என்னும் இதன் உண்மையான இத்தாலிய பெயரிலிருந்தே எடுக்கப்பட்டது (எழுத்தின்படி: ஹார்ப்சிகார்ட் - அமைதியுடனும் பெலனுடனும்). இது, இந்த இசைக்கருவியின் வதிப்பலகையை தொடுதலின் மூலம் உண்டாகும் இதன் பிரதிபலிப்பை குறிக்கிறது. இதனால், ஒரு கின்னரப்பெட்டி இசை கலைஞர், சுத்தியல் கம்பிகளை அடிக்கும் வேகத்தை கட்டுப்படுத்துவதன் மூலம் வெவ்வேறு வேகங்களில் வாதிகளை உண்டாக்கலாம்.
# கின்னரப்பெட்டி

## வரலாறு

கின்னரப்பெட்டி முதன்முதலில் 1700-ல் கிறிஸ்திஃபோரி (Cristifori) என்கிற இத்தாலிய இசைக்கருவிக்காப்பாளால் கட்டப்பட்டது. இவர் வடிவமைப்பில் இசைக்கருவியின் நரம்புகள் சுத்தியல்களால் அடிக்கப்பட்டு விடப்பட்டன. இதன் கட்டமைப்பை பற்றி மாஃபெய் (Maffei) என்கிற இத்தாலிய எழுத்தாளர் ஒரு விளக்கமான கட்டுரை 1711-ல் எழுதினார். இந்த கட்டுரையை படித்து ஸில்பெர்மேன் என்பவர் ஒரு மேம்படுத்தப்பட்ட இசைக்கருவியை கட்டினார். இதின் சிறப்பம்சம் அடியில் உள்ள தேய்மான மிதி (damper pedal). இதன் பின்னர் கின்னரப்பெட்டியின் தயாரிப்பு 18ஆம் நூற்றாண்டில் வியன்னாவில் மலர்ச்சி பெற்றது.  
1790 இலிருந்து 1860க்குள் கின்னரப்பெட்டியின் நரம்புகளின் தரம் மிகவும் உயர்ந்தது. நரம்புகள் எஃகினால் கட்டப்பட்டது. கின்னரப்பெட்டியில் உள்ள இரும்புச் சட்டங்கள் துல்லியமாக வார்ப்படமிடப்பட்டது. ஒலிநீடிப்பும் மேம்படுத்தப்பட்டது. 1821இல் எரார்டு (Érard) இரட்டை விடுவிப்பு முறையை (double escapement) படைத்தார். இதனால் ஒரு சுரத்தின் மறுவிசைவு மற்றும் வாசிக்கும் வேகம் அதிகப்பட்டது. 1820க்குள் ஒரு கின்னரப்பெட்டியில் 7 எண்மசுரங்கள் அடைக்கப்பட்டன.
# கின்னரப்பெட்டி

## வகைகள்

தற்காலக் கின்னரப்பெட்டிகள் உருவ அமைப்பின் அடிப்படையில் இரண்டு வகைப் படுகின்றன அவையாவன:  
- பெருங் கின்னரப்பெட்டி (grand piano)
- நிமிர்ந்த கின்னரப்பெட்டி (upright piano)
# கின்னரப்பெட்டி

## வகைகள்

### பெருங் கின்னரப்பெட்டி (grand piano)

பெருங் கின்னரப்பெட்டிகளில் சட்டகமும் தந்திகளும் கிடையாக அமைந்து காணப்படும். அத்துடன் தந்திகள் விசைப்பலகையில் இருந்து விலகி நீட்டியபடி காணப்படும். இதன் ஒலியெழுப்பும் செயற்பாடானது தந்திகளிலெயே தங்கியுள்ளது. அத்தோடு தந்திகள் ஈர்ப்பு விசையைப் பயன்படுத்தியே ஓய்வு நிலைக்குத் திரும்புகின்றன.  
பெருங் கின்னரப்பெட்டிகள் பல அளவுகளிலும் காணப்படுகின்றன.  
- கச்சேரிகளில் பயன்படுத்தப்படும் பெருங் கின்னரப்பெட்டிகள் - 2.2 மீற்றர் முதல் 3 மீற்றர் வரை ( 7-10 அடிகள் ) நீளமானது.
- பார்லர் பெருங் கின்னரப்பெட்டிகள் - 1.7 மீற்றர் முதல் 2.2 மீற்றர் வரை ( 6–7 அடிகள் ) நீளமானது.
- சிறிய குழந்தைப் பெருங் கின்னரப்பெட்டிகள் - 1.5 மீற்றர் ( 5 அடிகள் ) நீளமானது.
# கின்னரப்பெட்டி

## வகைகள்

### நிமிர்ந்த கின்னரப்பெட்டி

நிமிர்ந்த கின்னரப்பெட்டிகள் **நிலைக்குத்துக் கின்னரப்பெட்டிகள்** எனவும் அழைக்கப்படுகின்றன. அத்தோடு இவற்றின் சட்டகமும் தந்திகளும் நிலைக்குதாகக் காணப்படுவதால் இவை சிறிய இடப்பரப்பையே எடுத்துக்கொள்கின்றன. இவற்றில் சுத்தியல்கள் கிடையாக அசைவதுடன் தந்திகளின் ஊடாக ஓய்வு நிலையை அடைகின்றன. வழக்கத்திற்கு மாறாக உயரமான சட்டகத்தையும் நீளமான தந்திகளையும் உடைய நிமிர்ந்த கின்னரப்பெட்டிகள் சிலவேளைகளில் **நிமிர்ந்த பெருங் கின்னரப்பெட்டிகள்** என அழைக்கப்படுகின்றன.  
)]]